
Un etapa largo den nan bida, awe nan ta celebra! 

Hunto 65 aña sirbiendo nos pais 



AYERA mainta na Santa Cruz a tuma lugar un ceremonia special. 

Den presencia di Alto Comisario di Polis sr. Andrew Hoo, famia y amis- 
tadnan a duna reconocimento na 2 persona cu a cumpli den total 65 aña 
sirbiendo nos pais. Un etapa largo den nan bida cu orguyosamente nan 
ta sirbi nan pais. 

Ta trata aki di sr. Mirtho Croes kende a cumpli 30 aña y su funcion actu- 
almente ta magazijnbeheerder di KPA. 

Y sr. Roy Hodge kende a cumpli 35 aña y su funcion actualmente ta Co- 
ordinador di Recherche di Districto di Oranjestad. 

Cada un persona awe a biba cu Cuerpo Policial Aruba den tur momento, 
ambos experto riba nan tereno pa sigui brinda e profesionalismo di nos 
organisacion. Masha pabien cu e hubileo bon merece y danki pa sigui 
duna lo mihor pa nos pais. Aruba por ta contento cu nos ta sigui conta cu 
profesionalnan cu experticio den e area pa brinda e Servicio, y Integridad 
Seguridad di nos Cuerpo Policial! 

Boy Anthony, Presidente di IOWUA a constata cu 

Tin diferencica di opinion den Gobierno 
relaciona cu futuro di refineria 

Pero e kier demostra cu nan ta equiboc 



IOWUA a reuni cu Gobierno y tambe cu ehecutivonan 
di Refineria di Aruba, unda a toca e tema di salario, ya 
cu algun trahador cu ainda no a cobra den refineria. 
Despues di e reunion, e diferencia aki a ser drecha y 
asina tur trahador por a haya nan salario. 

Den e reunion aki, tabata Minister Glenbert Croes y su 
team y pa RvA, Alvin Koolman cu su team y IOWUA, 
unda a discuti tur punto pendiente. 

Loke a sali afo cu tin e proyecto di un upgrader, pero e 
situacion na Venezuela, e sancion Mericano, ta haci e 
situacion dificil. 

Despues cu Prome Minister Evelyn Wever Croes el a bin 
di Washington, el a duna di conoce cu e situacion no ta 
facil. Loke el a logra ta un “wine-down”, cu no ta facil. 
Aruba ta mey-mey di tur e tutunan alci. 

Pero e dudanan aki a ser crea pa Gobierno mes, pasobra 
un dia ta bisa esalci y e otro dia e opinion a cambia, dor 
di crea impresionnan falso. Bin cu un up-grader ta un 
idea genial, pero e situacion na Venezuela ta haci’e difi- 
cil. Awor tog Gobierno lcier sigui pa bin cu e up-grader. 
Aruba tin su unico experto den persona di Alvin Kool- 
man. 


Un biaha mas Minister Glenbert Croes a ripiti palabran- 
an cu su tata difunto a declara, cu si tin 1% di posibili- 
dad pa habri e refineria, mester explora esald. 

Pero den mesun Gobierno aki, tin diferencia di opinion. 
Gobierno ta bisa cu reapertura di e refineria ta un prio- 
ridad di Gobierno. Mientras di otro banda IOWUA ta 
constata cu Marisol Lopez Tromp a bin recientemente 
un declaracion demostrando cu e no a cambia di opinion 
cu Aruba mester sigui sin un refineria. 

Minister Otmar Oduber tambe ta contra di refineria, ya 
e kier ehecuta su proyectonan hotelero na San Nicolas. 

For di 2012, tin comerciante cu tambe no ta kere mas 
den e refineria. Pesey ta lceda na Gobierno pa aclarea su 
posicion. Bo kier e refineria of no. 

Di acuerdo cu Boy Anthony di IOWUA, nan si ta kere 
den un unpgrader y a splica cu tanten cu no tin solu- 
cion pa upgrader mester traha y percura p’e trahadornan 
lceda cu trabou. E di dos opcion ta cu tin un terminal, 
cu ta atende e productonan petrolero pa Aruba, maske 
esaki no ta gana placa. 

Ora cu e situacion cambia na Venezuela, sigur Aruba 
tambe lo drecha. Y si keda cu ehecucion di e up-grader, 
hopi hende lo beneficia. 

Un cantidad di hende por bin traha den e refineria si 
esaki keda cla den transshipment y refineria. Salarionan 
y condicion den e refineria ta hopi bon, segun Boy An- 
thony. 

Construccion di un of mas hotel, nunca por crea cupo 
di trabao, manera por logra cu e up-grader, segun Boy 
Anthony di IOWUA, contradeciendo ponencianan drs. 
Marisol Lopez-Tromp. 

No por give up. IOWUA ta di opinion cu awor mas cu 
nunca mester sostene Gobierno como RdA den esaki y 
no bay den otro direccion. 

Ta un Aruba tin y pesey IOWUA ta keda positivo y awor 
mester sigui bringa pa loke nan kier. Boy Anthony a fi- 
nalisa bisando cu e kier demostra esnan cu no ta kere, e 
kier “proof them are wrong”. Esaki ta conta p’e Minis- 
ternan y comerciantenan cu no ta lcere den e refineria. 

Director di Ibero American High School, Andy Centano 

Su prioridad tabata nomber di su skol y no di e victima di violacion 



AYERA mainta, William (Andy) Centano, Director di 
Ibero American High School a yama un conferencia di 
prensa, pa duna splicacion di loke a pasa cu alumna di 
e skol, lcende a ser viola p’e IT Manager, lcende no ta 
un docente, manera el a duna di conoce, pero sa duna 
les di computer na skol y na su cas. 

Tabata mihor cu Andy Centeno no a convoca e confer- 
encia di prensa aki, pasobra el a haci e caso peor. E no a 
asumi su responsabilidad y obligacion di denuncia loke 
a pasa na autoridadnan, manera ta ser spera un diri- 
gente di un skol. Manera Andy Centano mes a admiti e 
sa di e caso aki como 2 luna pasa, pero awor cu un me- 
dia social a publique, alegando cu e tabata un articulo 
sensacional, pero ta carace di berdad. 

Segun Centano, lo tabata na su lugar p’e periodista 
encuestion a aserca su persona pa puntra ta kico a pasa, 
e lo a haya un mihor articulo pa publica cu uno sen- 
sacional manera esaki, cu a haci mas daño n’e victima. 

E ta lamenta cu e periodista no a busca e otro banda di 
medaya. Mester tene semper e victima den mente 
Andy Centano ta admiti cu como 2 luna pasa, el a ser 
informa di e caso aki. E1 a pidi su señora, kende ta Vice 
Director di e slcol pa haci un investigacion. 

Algun siman despues, su señora a aserca cu e resultado, 
alegando cu e IT a haci su mes culpable di violacion di 
un studiante. Logico cu el a retira e persona aki di in- 
mediato. E no ta traha mas na Ibero American. E ta- 
bata IT-Manager y no ta miembro mas di nan staff. 


Pero prensa a cuestiona Andy Centano seriamente. No 
ta su competencia pa pidi su señora haci un investiga- 
cion. Pakico e no a yama Polis y entrega lceho. Pero kier 
papia bon so di su skol, cu nan tin moralidad masha 
halto y lo no tolera ningun forma di inmoralidad of 
inhusticia, y descriminacion. Nan ta firme y pesey el a 
pidi excusa loke a pasa. 

Prensa a mustra Andy Centano cu e ta complice di loke 
a tuma lugar, dor di mantene silencio y no a denuncia 
loke cu a tuma lugar. E of ningun hende n’e skol ta 
autoridad pa haci ningun clase di investigacion. Andy 
Centano no ta lcere cu nan mester a haci ningun clase 
di denuncia na husticia. Skol a brinda un psicologo pa 
yuda e victima riba cuenta di e skol. 

Informacion extraoficial cu AWEMainta tin ta cu e IT 
Manager ta un miembro di famia di dirigentenan di 
Ibero American y pesey no kier a hiba e caso aki mas 
leu. Maske cu Andy Centano a bisa cu e caso aki ta 
den man di Polis, lolce a ser desmenti pa voceru di Polis 
y tambe vocero di Ministerio Publico no sa di ningun 
denuncia. 

Kier men cu Andy Centano no ta papiando e berdad, 
pero kier acusa prensa di no a haci su trabao corecta- 
mente. 

Den su opinion mayornan di e victima a bay Polis 
caba, otro mentira atrobe. Su defensa ta pa “limpia” 
nomber di Ibero American, pero no a sali na defensa di 
e victima. 

UN preocupacion grandi cu ta reina 
den nos comunidad t’e abuso sexual 
di mucha y naturalmente Marisol 
Lopez-Tromp, lider di fraccion di 
POR den Parlamento ta comparti 
esaki. 

Loke hopi no sa ta, cu fuera di abu- 
so sexual, tin varios otro forma di 
maltrato di mucha y descuido emo- 
cional t’esun di mas frecuente. 

Cifranan mas reciente di Bureau 
Sostenemi cu ta cubri e periodo di 
januari 2018 pa april 2019 ta pre- 
senta e datonan preocupante aki, 
teniendo na cuenta e cantidad di 
habitantenan di nos isla. 
Lopez-Tromp a indica cu segun e 
cifranan aki (cu t’e casonan raporta 
na Bureau Sostenemi), na 2018 ta- 
batin un total di 20 caso di maltra- 
to emocional, 154 caso di descuido 
emocional, 23 caso di violencia do- 
mestico, 74 caso di maltrato fisico, 
91 caso di descuido fisico y 54 caso 
di posibel abuso sexual. 

Mientrastanto, den e prome 4 lu- 
nanan di 2019 tabatin 15 caso di 


Drs. Marisol Lopez-Tromp 


Descuido emocional fe 
forma di maltrato di mucha 
mas frecuente na Aruba 

maltrato emocional, 73 caso di des- 
cuido emocional, 16 caso di violen- 
cia domestico, 34 caso di maltrato 
fisico, 29 caso di descuido fisico y 
14 caso di posibel abuso sexual. 

E cifranan aki ta indica cu e descui- 
do emocional t’e forma di maltrato 
di mucha mas frecuente riba nos 
isla, sigui pa descuido fisico y mal- 
trato fisico. 

Posibel abuso sexual ta bin na di 4 
lugar, pero esalci no kiermen cu e 
mester di menos atencion, pero si 
ta un indicacion cu mester enfoca 
tambe riba e otro maltratonan cu 
ta mas frecuente, pasobra bien por 
ta posibel cu e abuso sexual lo por 
ta un consecuencia di e negligencia 
emocional y fisico. 

Marisol ta menciona tambe cu e 
raport di UNICEF riba analisis 
di proteccion di mucha na Aruba 
presenta na final di aña pasa ta un 
fuente importante cu ta mustra e 
puntonan aki. 


Aki por lesa cu e cantidad di caso- 
nan di maltrato di mucha a subi 
drasticamente den ultimo añanan y 
causanan principal di esaki ta 1. e 
aumento di mamanan adolescente 
y nan dificultad pa asumi e rol di 
ta mayor, aunlce esaki ta un grupo 
relativamente chikito; 2. hobennan 
cu algun handicap cu no ta ricibi 
apoyo, cu ta bira mayor y no por 
haci esaki bon; 3. aumento di uzo 
di alcohol y droga entre hobennan; 
y 4. un salario minimo cu teniendo 
na cuenta e costo di bida y e peso di 
e sociedad di consumo cu ta condu- 
ci na e mayornan na tin por lo me- 
nos dos trabou, a costo di e tempo 
y atencion cu tin mester pa cuida di 
nan yiunan. 

E cifra y datonan aki ta duna un 
guia hopi claro riba e aspectonan 
social cu mester haya mas tanto 
atencion p’asina reduci te n’e nivel- 
nan di mas abou posibel e maltrato 
di mucha na nos isla. 


Sigiii na pagina 5 > 

<Continua di pagina 4 

Pesey Parlamentario Marisol Lopez-Tromp ta urgi Go- 
bierno y en especial e Ministernan y departamentonan 
concerni pa pone e medio, hermentan y personal dis- 
ponbel pa atende cu e problematica grandi aki, cual 
si no haya e atencion urgente por desemboca den un 
problema social hopi mas grandi den futuro. 

Mester bisa si cu ya caba gobernantenan a bin cu 
diferente cambio na bienestar di proteccion di nos 
muchanan, entre otro atrabes di e Crisis Plan Social. 

Minister Andin Bildcer a anuncia esakinan e siman 
aki den un conferencia di prensa. Entrante 1 di juni 
2019 lo drenta na vigor diferente articulo pa introduci 
un meldpunt (Bureau Sostenemi) pa haci denuncia di 
delito di menornan, un lugar unda cu profesionalnan 
den diferente ramo relaciona cu e tema lo por acudi 
eynan. 


Tambe ta bay introduci prevencion den e curiculo di 
scol y metodo di concientisacion pa siña nos muchan- 
an for di tempran pa ora sinti peliger por bisa no, 
core bay y lceha e persona(nan). Tambe a cuminsa cu 
anochinan informativo. Lo bay re-enforsa e Jeugd en 
Zeden Politie cu mas personal y recurso y ya caba a 
reenforsa e Departamento di Slachtofferhulp. 

No por keda sin menciona e cambionan den ley cu ta 
den proceso, manera e.o., e iniciativa di ley presenta 
pa fraccion di POR pa aumenta e castigonan minimo 
pa abuso di mucha. Tambe e tipo di crimennan aki no 
lo verjaar, es decir no ta importa cuanto aña a pasa, 
e lo por wordo trata den Corte y lo elimina e libertad 
condicional p’e tipo di crimennan aki. 

Di su banda, for di Parlamento, Marisol Lopez-Tromp 
lo brinda tur e sosten y apoyo necesario pa por logra e 
meta di proteccion maximo di nos muchanan. 

Manera priminti 

Minister di Husticia mr. Andin Bikker a 
contesta e preocupacionnan expresa den 
manifiesto riba tema di abuso di menor 



Minister di Husticia mr. Andin Bikker diahuebs atardi 
a trece contesta riba preocupacionnan expresa den e 
manifiesto cu a lceda presenta na su persona diabierna 
ultimo. Manera ta conoci diabierna 17 di mei un grupo 
di persona a marcha pa oficina di Gobierno expresando 
nan preocupacion pa lolce ta abuso sexual di mucha. 
Durante e conferencia di prensa Minister Bildcer a 
reconoce e personanan den comunidad cu ta lucha fer- 
viente y lo sigui lucha pa defende e menor di edad. 

Presenta tabata sra. Lisette Gomez, sr. Jairo Maduro y 
sra. Juri Bracho. Segun Minister Bildcer cada bes e per- 
sonanan aki corectamente ta señala e situacion aki via 
manifiesto of organisa caminatanan pa pone atencion 
riba un situacion cu ta afecta comunidad. 

Ministerio di Husticia tin un rol ta hunga den e situa- 
cion aki pero tambe ful gobernacion y manera a pri- 
minti lo contesta e preocupacionnan cu a lceda expresa 
den e manifiesto. 


E grato noticia ta cu, prome di juni awor ta introduci 
un lugar central unda por haci denuncia entre otro 
abuso di menor, pero tambe caminda profesionalnan cu 
ta traha diariamente entre otro den salubridad, ambi- 
ente di scol nan por acudi na e meldpunt aki. 

Tambe ta bay introduci prevencion den curiculo di scol 
y un metodo di conscientisacion di abuso di menor. Cu 
e metodo aki kier siña e mucha na edad tempran, pa 
ora ta sinti peliger p’e sa con pa bisa no y core bay y 
lceh’e. 

Anochinan informativo tambe a cuminsa riba e tema 
aki na varios MFA. Ta bay re-enforsa Jeugd en Zeden- 
politie cu mas personal y recurso. 

Los di esey ya caba a re-enforsa Slachtofferhulp cu t’e 
departamento cu ta duna asistencia na tanto e victima 
como e famia. 

Tambe ta bay bin cu diferente cambio den ley penal 
segun Minister Biklcer. E tema aki ta regarda ful gober- 
nacion esey a haci cu a bin cu e crisis plan social. 

Den Conseho di Minister lo bay entrega un carta na 
tur ministerio fuera cu Ministerio di Husticia a haya e 
manifiesto. 

Ta bay cambia diferente articulo di Codigo Penal y pa 
cuminsa lo bay aumenta e castigonan cu ta e zedendeli- 
chte bou cual abuso di menor ta resorta. 

E mandatario a sigui splica di lo kier tambe evita cu cri- 
men di e indole aki caduca. Lo elimina e posibilidad di 
libertad condicional p’e tipo di crimen serio aki. 

Lo bin cu e castigo minimo esey ta un ley di iniciativa 
cu tin aworaki den Parlamento. Tambe lo bay adapta e 
maneho cu ta rekeri castigo dor di Ministerio Publico 
caminda por pidi castigo mas halto y severo den caso di 
abuso di menor. 

Lo bay duna un timeline y regularmente 1 biaha pa 
luna reuni cu e personanan cu Minister Biklcer a recon- 
oce y cu ta hiba e lucha p’asina nan por wak con e 
plannan aki ta keda implementa. 

Campeonato Nacional di 
Domino Balashi 2019 


AMANTENAN di e deporte y pasatempo 
mas gusta pa nos Arubianonan, esta Dom- 
ino, ta cla pa start sali. Aruba Domino 
Bond tin e placer di presenta e Campeona- 
to Nacional di Domino Balashi 2019. 
Aruba completo ta keda invita pa awe 
diabiera 24 di Mei 2019, p’e gran apertu- 
ra, cu lo tuma lugar na Balashi Beer Gar- 
den, cuminsando pa 7.00 di anochi cu un 
bunita desfile di e 8 teamnan di Domino 
organisa na Aruba. Tambe, bin presencia y 
duna resalte na 4 legendario di domino na 
kendenan e campeonato alci lo ser dedica. 



E campeonato Nacional di Domino Balas- 
hi 2019, lo conta e aña aki cu e siguiente 8 
teamnan: Old Parr Dt,GoldStone Dt, Ex- 
treme Dt, Sport Boys Dt, Eagles Dt, Trap- 
pers Dt, NoordStars Dt, Ottleys Dt. 

E campeonato organisa aki lo wordo hunga 
na diferente cedenan rond di Aruba, tur 
diabierna y tur diadomingo. 

E aña aki un bez mas Aruba Domino Bond 
ta conta cu contribucion di nos compania 
cu mas tin nos deportenan local na pecho. 
Cu su productonan mas gusta y consumi 
durante y despues di wega, esta Balashi y 
Dewars. 

Aruba henter ta wordo invita pa asisti n’e 
apertura y e weganan p’asina apoya tur e 
teamnan di Domino organisa. 

Noordstars Dt. lo sa di retene nan titulo 
di campeon un biaha mas, of nan rival Old 
Parr Dt lo tin algo di bisa? 8 team cla pa 
bataya. 

Aruba Domino Bond ta wardabo na Bal- 
ashi Beer Garden p’e gran apertura cu bar 
y cushina na style di happy hour. 
Amantenan di domino....Campeonato Na- 
cional di Domino Balashi 2019 ta start. 



Serlimar 




E schedule residencial en conexion cu dia di 
Asencion ta lo siguiente: 

E cambionan di ley cu a keda introduci pa Grondbelasting entrante aña 2019 


SISTEMA DI TARIFA PA 
PERSONA RESIDENCIA 
NA ARUBA 

E tarifa pa personanan residencia 
na Aruba valido entrante 2019 ta 
depende e balor di propiedad. 


MANERA ya ta conoci, a bin cambio den e ley di Grondbelasting 
cu ta valido entrante januari 2019. E cambionan ta lo siguiente: 1. 
A introduci e obligacion di haci declaracion: 2. A elimina e suma di 
dispensacion (suma liber di impuesto) di Afl. 60.000. 

3. A introduci un sistema di tarifa cu diferente categoria cu ta de- 
pende fuertemente riba e balor di propiedad inmobil. 4. A introduci 
un tarifa proporcional valido pa no-residentenan y propiedadnan co- 
mercial. 


Balor di propiedad (Afl.) 

Tarifa 

Cuminsando cu 

Pero menos cu: 


0 

120.001 

0% 

120.001 

250.000 

0,2% 

250.000 

500.000 

0,3% 

500.000 

750.000 

0,4% 

750.000 of mas 


0,6% 



60 MESTER Dt WASTE BUCKET RESIDENCIAL 
OF COMERCIAL? ^ 


20 yrd 
Big Bucfcef 


15 yrd 

Juniar Buckñt 


ARUBA 

Rgaoit 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


INTRODUCCION DIOBLIGACION DIHACIDECLARACION 

P’e contribuyentenan cu nunca a haya un cobransa di Grondbelast- 
ing, tin un obligacion di haci declaracion di Grondbelasting. Nan 
mester declara nan propiedadnan inmobil p’asina Departamento di 
Impuesto por procesa nan cobransa di acuerdo cu e balor di propie- 
dad corecto. 

Pa haci e declaracion aki por yena e formulario ‘Registratie onro- 
erend goed’ cual ta disponibel riba e website di Departamento di 
Impuesto: www.impuesto.aw. Ta hopi importante pa inclui tur docu- 
mento cu por ta necesario pa determina e balor manera: Copia di 
situatietekening, bouwvergunning, mapa di cas, taxatierapport, ac- 
tanan di notario. 

Si no haci declaracion, Departamento di Impuesto por manda un 
cobransa despues basa riba un calculacion. Alabes e contribuyente 
lo por haya cobransanan cu por bay te cu 5 aña atras incluyendo un 
boet. 

ELIMINACION DI SUMA DI DISPENSACION 

E suma di dispensacion di Afl. 60.000 no ta valido mas entrante 
2019. Por ripara esaki tambe den e calculacion cu ta poni na pagina 
2 di e cobransa. 

Pa calcula e suma di Grondbelasting, ta conta e balor di tur e propie- 
dadnan hunto. E personanan cu nan propiedad tin un balor di 
120.000 of menos, lo no ricibi un cobransa (aanslag). 

Tarifa proporcional pa personanan no residencia na Aruba y pa 
propiedadnan comercial 

E tarifa pa personanan cu no ta residencia na Aruba y pa propiedad- 
nan comercial ta 0,6% di e balor total di propiedad (tarifa fiho). 
Aña 2019 ta forma parti di e periodo di 5 aña esta 2017-2021. Esaki 
ta nifica cu no tabatin rebaloracion masal di e propiedadnan. 

Si un contribuyente ta desea di haya un splicacion encuanto su co- 
bransa di 2019, e por yama of acudi na Departamento di Impuesto 
na Camacuri libremente. 

Minister Dangui Oduber: 

E trabou di instalacion di airco na 
scol Laura Wernet-Paskel a keda cla 





DIAHUEBS mainta Minister Dangui Oduber a bishita 
scol Laura Wernet-Paskel na Kadushi Largo encuanto e 
finalisacion di instalacionnan di airco cu a tuma lugar. 
Tabata 21 di januari ultimo cu Minister di Turismo, Sa- 
lubridad Publico y Deporte sr. Dangui Oduber hunto cu 
coleganan di partido Parlamentarionan Edgard Vrolijk 
y Hendrik Tevreden a bishita e scol y comparti e bon 
noticia. 

Manera Minister Dangui Oduber a priminti, awor a 
cumpli cu esaki. Airconan na Colegio Laura Wernet 
Paskel a wordo instala. 

Scol Laura Wernet Paskel awor tin airco den tur ldas, es 
decir e scol den su totalidad. E airconan ta alivia e calor 
den e ldasnan, specialmente den e temporada di calor. 
Scol Laura Wernet-Paskel ta haci uzo tambe di e sistema 
educacional di IPEVO cu ta un sistema di borchi (white- 
board) interactivo por medio di un aparato. 

Pa uza e tipo di sistema aki ta rekeri cu e klas ta scur y 
no tin biento, cu otro palabra e no lo ta posibel sin un 
airco. 

E desaroyo di nos muchanan ta sumamente importante 
y educacion escolar ta contribui grandemente den desa- 
royo di un mucha. 

Pesey e Gobierno aki ta hiba un maneho unda ta inverti 
den medionan cu ta mehora e calidad di bida den nos 
cumunidad, e biaha aki den nos muchanan su desaroyo. 
Nos ta biba riba un isla unda ta haci hopi calor y pesey 
airco ta un necesidad segun e mandatario. E Minister 
a gradici coleganan Vrolijk y Tevreden cu a cuminsa e 
iniciativa pa pone airco na tur scol na Aruba, e biaha alci 
ta toca scol Laura Wernet-Paskel. 

E mandatario a duna di conoce cu ya su persona a 
scoge 2 scol pa adopta caba. A percura pa Agnes Kleu- 
terschool na Noord haya airco y tambe Colegio Laura 
Wernet Paslcel. Asina Minister Oduber ta sigui cumpli 
cu promesanan haci, poniendo accion tras di su palabra. 

‘AWE diabierna 24 mei 2019 
un biaha mas pueblo lo disfruta 
di apertura di Olimpiada Esco- 
lar unda cu durante Gabinete 
Nelson Oduber e Olimpiada 
tabata carga e nomber original 
cu ta Olimpiada Escolar Betico 
Croes y cu den su siguiente edi- 
cion ami como representante 
di pueblo lo kier wak un biaha 
mas. 

Mi ta contento si cu nos Minis- 
ter di Deporte Dangui Oduber 
a percura p’esaki den un corto 
tempo ser realisa . E deseo di 
mi persona cu mi a vocifera den 
campaña, pero tambe ta den 
nos programa di MEP a ser con- 
cretisa dor di nos Minister di 
Deporte. 

Ta yena mi cu alegria cu tiki 
tiki nos ta cumpli cu locual nos 
a priminti. Nos no t’ey ainda 
unda nos kier ta, pero nos ta 
sigui traha pa yega ey”, segun 
Parlamentario di MEP, 
Edgard Vrolijk. 


Parlamentario Edgard Vrolijk (MEP): 

Awe diabierna 24 mei 2019 un 
biaha mas pueblo lo disfruta di 
apertura di Olimpiada Escolar 

Bao Gabinete Eman 1 y 2 a cuminsa na kita e nomber di 
Betico Croes y lentamente a percura p’esaki ser ldta comple- 
tamente. Y esaki sigur ta di lamenta, pasobra esald tabata un 
evento grandi cu ta trece hobennan pa competi sanamente y 
ta crea e posibilidad di scolnan por luci tambe riba nan pro- 
grama deportivo escolar. 

Nos tin di siña ora algo ta bon cu mester manten’e y percura 
pa mehoracion y no kita un nomber pa capricho politico pa- 
sobra e nomber ald tabata molestia nan. 

Edgard Vrolijk a bisa cu semper a sa di participa n’esald 
dedicando hopi tempo na prepara nos atletanan pa duna 
nan maximo y pa mercadea un programa deportivo escolar 
di Cacique Macuarima, tabata hopi demotivante ora cu a 
termina cu e Olimpiada debi cu esaki tabata e momento cu 
nos muchanan por a demostra nan talento deportivo pa tur 
hende wak y demostra esaki ganando varios titulo pa locual 
ta trata e deporte di volleyball y tambe tabata momentonan 
unda mayornan por tabata cu nan yiunan of por a sigui esaki 
pa medio di Telearuba. 

Olimpiada Escolar pa hopi mucha ta un momento cu nan no 
lo lubida nunca mas. 

E edicion aki di Olimpiada Escolar t’e comienso y sigur di 
awor caba mester cuminsa prepara p’e siguiente unda mester 
percura p’esald ta mas grandi y percura pa conhuntamente 
cu e programa pa deporte despues di scol mester conoce mas 
participacion di scolnan y p’asina eleva e nivel di competen- 
cia. 

Pa termina Edgard Vrolijk tin di gradici Minister Dangui 
Oduber pa su esfuerso pa por haci Olimpiada Escolar (Betico 
Croes) un realidad un biaha mas. Y sigur di su parti e ta de- 
sea tur scol participante y atletanan tur clase di exito. 

Minister Otmar Oduber a anuncia 

Intencion ta pa independisa DIV Kadaster e aña aki 





DLAHUEBS 23 di mei Minister di Desaroyo Teritorial, 
Infrastructura y Medio Ambiente Otmar Oduber taba- 
tin un encuentro cu e ‘stuurgroep’ y empleadonan di 
DLV/Kadaster, pa trata e proceso di independisacion di 
e departamento. 

A tuma tempo pa splica na cada empleado e progreso y 
kico tur nan por spera. Mester bisa cu e encuentro a bay 
ameno, y awor ta sigui cu e progreso p’asina finalisa e 
proceso. 


FALTA DI EFICIENCIA 

For di aña pasa a anuncia e intencion pa independisa depar- 
tamentonan di Gobierno y DLV ta uno sigur cu a bisa cu ta 
mira hopi posibilidad pa haci e cambio. 

E ta un departamento cu actualmente ta costa Gobierno 
hopi placa y tin hopi ineficiencia pa motibo cu Gobierno 
no tin e fondo suficiente pa inverti pa haci e departamento 
funciona den forma mas productivo. 

E ta un departamento cu Gobierno sigur ta mira e impor- 
tancia p’e por brinda mihor servicio na comunidad mirando 
cu hopi hende tin mester informacion continuo di DLV 

Despues di trabounan grandi haci p’e stuurgroep cu en- 
volvimento di tur departamento concerni den dje, nan a 
termina cu nan conseho cual nan a presenta y cual a discuti 
riba dje. Adicionalmente, un ‘business plan’ tambe a keda 
formalisa. 

E plan social p’e trahadornan y e ley pa loke ta trata e po- 
sibilidad di crea un NV nobo caminda cu DLV/Kadaster lo 
resorta bou di dje tambe ta biniendo cla proximamamente. 

Despues cu Gobierno ricibi esaki y e bay Raad van Advies, e 
lo sigui e proceso pa Parlamento di Aruba pa por yega na es- 
tablece e NV e aña aki’, Minister Oduber a duna di conoce. 
Minister Oduber a splica cu den forma continuo a percura 
pa empleadonan di e departamento ta bon informa pa cual 
a contesta diferente pregunta y a uza ehempel di departa- 
mentonan independisa manera: Aruba Tourism Authority 
(ATA)yANSA. 

Cual Minister Oduber mes den pasado a percura p’e pro- 
ceso di independisacion tuma lugar. 

Tambe a haci uzo di Serlimar como un ehempel actual y cu 
ta den e proceso aki, caminda cu empleadonan ta keda cen- 
tral pa logra e meta di eficiencia y mehoracion di servicio cu 
kier brinda na comunidad. 

Por ultimo, a trata e aspecto di e asina yama ‘formatie plan’ 
cu durante e ultimo 10 añanan no a percura p’e wordo ofi- 
cialisa. A pone esaki como condicion (sindicatonan y repre- 
sentante di e trahadornan den e reunion a pone esaki tambe 
como exigencia). 

Algo cu Minister Oduber a mustra di ta para fuertemente 
p’e. Pues despues di 10 aña por logra formalisa e posicion 
huridico como ambtenaar di tur e trahadornan di DLV y di 
eynan dunanan e oportunidad pa por drenta e NV nobo. 

Wega di 
Mens Erger 
Je Niet LIVE 
ta ON!!!!!! 




DIABIERNA dia 24 di mei e popular wega di Mens 
Ergerje Niet ta sigui den Centro di Bario Brazil. E prome 
wega ta cuminsa pa 8:00pm y e teamnan ta, Bisiña cu 
storia na uniform geel, Brain Stormers na berde, Jolly 
Shot Gang ta bisti cora y Citizens na preto. 

Despues di dos wega ta sigui Bombers ta bisti na geel, 
Blaclc Widow e biaha aki ta na berde, S.VWEB na cora 
y House of Cake Pirates na preto. E wega ta cuminsa 
net 8:00pm . 

E team cu no ta na tempo por perde su wega. 

Parlamentario Setty Christiaans-Yarzagaray, contradiciendo encuesta di BCA 


Consumidor tin mas confiansa 
y expectativa di situacion 
financiero di Gobierno actual 


Componerrtenan di e tndice di Confiansa di Consumtdor 

Q1- 2019 


90-100; pcsimisia 
100-110; optimhta 


Co nfia nsa d i c on surn id or 



Q4-2018 



Banco Central a emiti recien resul- 
tadonan basa di nan investigacion 
di Confiansa di e Consumidor. 
Segun e raport ultimo, cu ta pa 
kwartaal 1 di 2019, ta indica cu 
e confinasa di consumidor total a 
baha di 97.0 pa 95.8 for di kwartaal 
4 di 2018 pa kwartaal 1 di 2019. 

E encuesta aki ta midi sentimento 
di e consumidor total, pero tambe 
diferente componente cu ta suma 
na confiansa total di e consumin- 
dor. 

Segun Setty Christiaans-Yarzagaray 
di MEP, enberdad e cifra total di 
confiansa di consumidor a baha un 
poco, pero mester remarca cu ora 
analisa tur componente cu e con- 
sumidor ta husga, varios compo- 
nente enberdad ta baha, tin ta keda 
mescos y tin cu ta subi tambe. Aki 
por nota cu consumidor su confi- 
ansa riba finansa di Gobierno actual 
a subi. 


Ora haci consumidor e pregunta cu 
ta cay bou di situacion actual, e ta 
pensa cu situacion financiero di Go- 
bierno a subi p’e prome kwartaal di 
2019 compara cu e ultimo kwartaal 
di 2018, respectivamente di un rat- 
ing di 93,3 pa 96,7. 

Tambe ta haci e consumidor pre- 
gunta riba su expectativa y ta dun’e 
e oportunidad pa rate algun compo- 
nente den e categoria aki. 

Alci mester nota cu e consumidor su 
expecativa riba e posicion financiero 
di Gobierno a mehora. Por nota cu 
pa kwartaal 4 di 2018 e consumi- 
dor su expectativa tabata 97,0 y p’e 
prome kwartaal di 2019 esaki a subi 
na 99,0. 

E ultimo parti alci riba su mes ta un 
bon noticia pa Gobierno di Aruba, 
segun Parlamentario Setty Chris- 
tiaans-Yarzagaray. 



Como Parlamentario cu ta sigui de- 
saroyo en general di cerca y ta sigui 
tambe Gobierno su maneho, por 
bisa cu pa loke ta trata e parti fi- 
nanciero ta bayendo den bon direc- 
cion. Consumidor mes ta duna un 
rating n’esaki y e encuesta di Banco 
Central aki ta un prueba cu e sin- 
toma cu ta wordo sinti cu situacion 
fananciero di Gobierno ta bayendo 
den mihor direccion. 

“Pa mi como Parlamentario e in- 
formacion alci ta hopi importante 
mirando cu no solamente nos como 
Parlamento, sino consumidor tambe 
tin e sentimento y un bon perspec- 
tiva cu Gobierno actual ta tumando 
su responsabilidad na serio y ta ha- 
ciendo su esfuerso pa drecha situa- 
cion financiero cu el a hay’e cu n’e”, 
Parlamentario Setty Christiaans- 
Yarzagaray a duna di conoce. 

Den menos di 2 luna, 
Serlimar lo ricibi 



18 truck nobo pa 
recohe sushi 


SERLIMAR a anuncia su 4 roll-off roll-on truclcs 
nobo marca Freightliner. E trucknan ald a wordo revela 
durante un conferencia di prensa den presencia di Min- 
ister Otmar Oduber , Director di Serlimar sr. Henley 
Davelaar y tambe representante di R.E. Yrausquin . 

Cu e trucknan aki Serlimar por sigui brinda e comuni- 
dad di Aruba e servicio completo den maneho di des- 
perdicio na un forma mas eficiente. 

Esalci ta un paso enorme pa lolce ta trata e servicio cu 
Serlimar ta brinda na comunidad y ta parti di e desa- 
royo nobo cu tin, di e forma nobo con ta atende cu des- 
perdicio na Aruba. E proceso aki a inicia 1 aña pasa. 
Banda di esaki, Gobierno ta den un proceso cu den dos 
siman, e prome resultadonan ta cuminsa sali di tres 
destaho publico cu ta tumando lugar pa lolce ta trata e 
maneho di desperdicio na Aruba. 


Un di nan pa remediacion di Parkietenbos, eliminando 
e dump y comberti e area den algo sumamente positivo 
pa pais Aruba. 

Algun siman despues lo tin e di dos resultado di des- 
taho, esta p’e ‘sanitary landfill7(dump nobo), caminda 
cu lo realisa esaki den forma responsabel teniendo na 
cuenta medida y normanan internacional pa proteha 
medio ambiente y salud di ciudadanonan. 

Finalmente na luna di augustus lo ricibi resultadonan 
pa loke t’e mashin di ‘waste to energy’ incinerator. Tur 
esaki lo haci Aruba un isla ehemplar p’e forma con ta 
maneha desperdicio. 

Gobierno tin un plan holistico pa maneho di desperdi- 
cio responsabel, pa percura cu e promixo generacionnan 
ta haya un situacion mihor di loke ciudadanonan a 
biba cu ne e ultimo decadanan. 

Britannia campeón 
futbol damas 2018-2019 




BRITANNIA a derota RCA diaranson anochi 3 - 2 den e di 
tres wega decisivo di play-off final di campeonato di futbol di 
damas di AVB pa conquista e campeonato 2018-2019. 

E victoria di campeon aki a bin después cu Britannia a bin di 
tras pa empata cu RCA 3 - 3 den e di dos partido di e play-off 
final y cu a forsa e di tres partido diarazon anochi di Centro De- 
portivo Guillermo Trinidad. 

Riba e combinación di foto por mira momento cu e trofeo 
campeonil a ser entrega na e campeonnan y e celebración di e 
equipo campeón. (Photo by Anthony Carlo). 

Walk & Run di Aruba Bank sigur ta hopi bon, pero 

Dicon nan no por tin hende pa 
tene banda di ruta limpi 



E actividad di 4 dia di Aruba Bank, Walk <Sc Run sigur 
ta un actividad hopi bon pa cuida bo salud. Pero Aruba 
Bank como organisador mester sa di encurasha e par- 
ticipantenan, pa ban cuida nos medio ambiente. 

Pa haci esalci, p.e. Aruba Bank por percura pa tin bari 
banda di e ruta y avisa e participantenan cu asina caba 
di usa nan cups, bent’e den e bari. 

E ruta aki ta na Santa Cruz. E dia prome na San Nico- 


las no a ser susha, pasobra nos a ser informa. Aruba 
Bank a haya donacion pa entrega boter di awa usable 
despues. Como tal no por a bent’e afo. 

Tene Aruba, limpi ta obligacion y responsabilidad di 
nos tur. Nos no por kere cu esnan cu a benta nan cups 
afo, ta benta sushi den nan propio cas. 

Ta di spera cu n’e otro rutanan cu falta, lo sa di man- 
tene esaki limpi. 

Aruba ta dushi, pero sin sushi. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 



ST www.facebook.com/awemainta 


i 


www.awemainta.com 


583-1400 


583-1444 

Bromer y Porsche envolvi den 
accidente na altura di SuperFood 



DIARANSON anochi den careda di 10’or, 
Polis a wordo avisa di un accidente cu herido 
na altura di SuperFood. 

Na yegada di Polis ya seguro tabata n’e sitio. 
E accidente e sosode na altura di e cruzada 
pariba di SuperFood. 

Tabata trata di un accidente entre un bromer 
riba 3 wiel y un auto Porsche. 


Nos a papia cu e chauffeur di e Porsche y el 
a conta nos cu e tabata bayendo e rotonde, y 
di ripiente el a wordo sorprendi pa un golpi 
fuerte den su banda. 

E bromer a subi di pazuid sin duna preferen- 
cia y dal e Porsche. Polis di Trafico cu e yega 
a papia cu e motociclista, y e tabata sinti bas- 
ta dolor di schouder y area di su pecho. 


Ambulance a wordo pidi y na yegada e Para- 
mediconan a laga e motociclista subi den 
ambulance. Despues nan a bay n’e chauffeur 
di e Porsche, pero e si tabata ok unicamente 
poco spanta di e airbag cu a bula y e glas cu 
a kibra spart riba dje. 

Pa lolce t’e motociclista Paramediconan a 
opta pa transporte pa Hospital. 

Prome anochi informativo den bario di Paradera 

Tocante prevencion di abuso di mucha 

ARUBAANSE Padvinders Gilde a organisa 
nan prome anochi informativo cu un sala 
na MFA Paradera bon atendi. A organisa e 
anochi aki cu sosten di Gobierno, conhunta- 
mente cu Fundacion Lissette Gomez cu a uni 
forza pa informa y conscientisa e comunidad 
di e situacionnan cu por surgi, con pa recon- 
oce e señalnan, con pa deal cu esaki y unda 
pa acudi pa ayudo inmediato. 

E anochi a conta cu presentacion di sra Car- 
men Herrera kende a bin cu un elenco di 
canto y teatro pa den un forma divertido por 
siña e muchanan di 3de klas di scolnan ba- 
sico. E scolnan publico ya ta hayando e tips 
di lesnan aki cu ta siña e muchanan un men- 
sahe hopi fuerte: 

Ningun hende no mag mishi cu ningun parti 
intimo di un mucha. E ta siña e mucha cu na 
momento cu nan ripara cu tin un situacion 
asina p’e bisa No, core bay for di e situacion 
y bay denuncia e persona. 

Tambe tabatin un panel di profesional cu a 
contesta preguntanan encuanto di e topico, 
sr. Eric Barry di Jeugd en Zeden Politie, Mit- 
sy Willems, Psychologo, dr June Geerman 
Tromp como dokter di cas y Lila Mackay 
trahador social. 

Tur hende den bario, adulto y hobennan ta 
keda invita p’e proximo encuentronan cu ta 
tuma lugar na MFA Sta.Cruz dia 28 di mei 
2019; MFA Savaneta dia 4 di juni 2019; 
MFA Noord dia 11 di juni 2019. Orario: 7 

pm. 

Nos como comunidad so por ban stop e 
silencio, y ban lanta para pa proteha nos 
muchanan. 

Nos muchanan na Aruba ta responsibilidad di 
nos tur, y dor di trata e tema alci nos por yuda e 
futuro di e muchanan, cu t’e futuro di Aruba. 

Plataforma Hobennan Profesional orguyoso di nan asistencia 

Eleccion di Parlamento Europeo: 
Un derecho cu a lucha pe! 


GERRIT Croes di Plataforma Hoben- 
nan Profesional a bisa durante votacion 
tumando lugar pa Parlamento Europeo, 
cu pa nan ta un honor di por haci uzo 
di nan derecho di voto pa scoge un 
miembro di Parlamento Europeo. 
Enfatisando riba e hecho cu na aña 
2006, dos ciudadano Hulandes biba na 
Aruba, esta mr. Milce Eman y Benny 
Sevinger a yega te na Corte Europeo 
cu e pregunta hudicial, pakico esnan 
cu nacionalidad Hulandes biba p.e. 
na Aruba lo no por a haci uzo di nan 
derecho di voto pa eligi un miembro pa 
Parlamento Europeo. 

A trata e caso aki y a sali na fabor di 
esnan cu ta biba den e area di Caribe 
y awe ta forma parti di hurisprudencia 
caminda cu tur studiante di derecho ta 
siña. 

Cu esaki Gerrit Croes a bisa cu e ta 
un derecho cu a bringa pesey tur ciu- 
dadano por haci uzo di e derecho aki 
di scoge un miembro pa Parlamento 
Europeo. 

Ideal lo tabata si algun dia nos lo tin un 
Arubiano, yiu di tera tambe riba lista 
pa por tin como escogencia como Par- 
lamentario. 

Un ehempel mas recien di e balor agre- 
ga di e derecho aki t’e Fondo Europeo 
di Enseñansa caminda Parlamentarion- 
an tin di bisa riba e diferente fondonan 
cu pais Aruba, Sint Maarten of Corsou 
por bin na remarke pe, pero tambe e 
representacion di esalci. Sumamente 
importante pa nos tin un voz cu lo mes- 
ter resona pa nos islanan den Reino. 

Parlamentario Michael Lampe di AVP: 

Bcmco Central a confirma: 
Gobierno a bira mas rico y 
pueblo a bira mas pober 



E ultimo raport emiti pa Banco Cen- 
tral di Aruba relaciona cu e desaroyo 
economico di e pais, ta confirma un 
hecho palpabel, esta cu Gabinete 
Wever Croes ta sigui enrikece su 
mes cu medidanan miyonario riba 
lomba di pueblo, mientras cu pueblo 
di Aruba mes a birando mas pober. 
Parlamenario Michael Lampe di 
fraccion di AVP ta mustra cu e ra- 
port di Banco Central riba e ‘Con- 
sumer Confidence Survey, ta con- 
firma algo cu tur hende sa, pero cu 
Gabinete Wever Croes no kier mira. 
“Gabinete Wever Croes lo bay pa 
historia como un Gobierno cu a pri- 
minti pueblo hopi dos bunita, a haci 
hopi promesa na pueblo, pero ora 
cu nan a tuma mando di e pais, tur 
promesa a wordo bari for di mesa 
y pueblo a conoce un Gobierno sin 
sentimento pa pueblo. 

Aki nos tin un Prome Minister Ev- 
elyn Wever Croes, kende durante 
formacion di su Gobierno, a sigura 
pueblo cu su Gobierno lo drecha e 
situacion financiero di e pais, sin cu 
mester tuma medida, pero e prome 
accion grandi cu el a tuma, ta di 
aumenta BBO y introduci otro me- 
didanan contra pueblo. 

Medidanan necesario di un Gobi- 
erno cu a drenta pa goberna sin vi- 
sion, sin un programa adecuado pa 
sirbi interes di pueblo, contando 
cantidad di storia riba mega debe, 
pero cu na final di cuenta a bin re- 
sulta cu tabata storianan inventa. 


E ponencianan di Banco Central no 
tabata un sorpresa ya cu for di 2018 
caba e instituto aki a bin ta must- 
rando cu e.o. economia di pais Aru- 
ba, ta den un recesion y cu e poder 
di compra di ciudadanonan a bay 
atras y cu sector priva no ta haya cu 
tin un clima economico adecuado 
pa haci inversionnan grandi. 

E ultimo raport aki di BC a bolbe 
señala cu pueblo tambe a perde con- 
fiansa den e maneho di Gobierno, 
cu e situacion ta birando hopi pre- 
cario, cu pueblo ta sinti efecto di 
un maneho sin piedad di Gabinete 
Wever Croes, tur dia den aumento 
di costo di bida. 

Aumento di BBO caba a percu- 
ra pa tremendo inflacion, cosnan 
a bira caro y for di momento cu 
Gobierno a dicidi di comercien- 
tenan no mag di pone e cobransa 
di BBO mas riba recibo, esalci ta- 
bata señal cla cu pueblo no por 
mira lcico ta pasando cu su placa. 
Fuera cu e raport di Banco Cen- 
tral ta mustra riba e desconfiansa 
grandi cu ta bibando den pueblo, na 
mes momento e ta mustra algo mas 
serio ya cu e perspectivanan pa fu- 
turo ta mustra di lo sigui empeora y 
cu pueblo lo sigui bay atras a base 
di e maneho economico di e actual 
gobierno. 

Apesar di tur esaki, apesar cu Go- 
bierno ta rancando pa 2019 un 
suma di 270 miyon for di cartera di 


pueblo, tanto Prome Minister como 
Minister di Finansa ta papia cu cos 
lo drecha, cu aki dos luna pueblo lo 
sinti e alivio cu a wordo priminti p’e 
Gabinete actual. 

Sinembargo aki nos tin cu remarca 
cu Gabinete Wever Croes ta sigui 
duna pueblo speransa falso, speran- 
sa cu no a speransa, alivio cu no ta 
alivio ya cu e di dos fase di e Refor- 
ma Fiscal, ta na caminda pa Parla- 
mento y pueblo lo tin cu bay perde 
mas placa for di su cartera. 

Fuera di e Reforma Fiscal, dentro di 
poco lo bin e ley pa cobransa pa pi- 
kimento di sushi na cas cu tambe ta 
bay tin efecto riba e presupuesto di 
casnan di famia, kendenan ya caba 
a wordo sorprende ultimo dianan, 
cu cobransa adicional di Grondb- 
elasting. 

Banco Central su raport a mus- 
tra hopi pesimismo p’e situacion 
economico di e pais y aki Michael 
Lampe tin cu mustra cu mientras 
cu Gobierno ta birando mas rico, 
mientras su aliadonan rond di dje, 
sponsornan di campaña, amigo y 
famianan si ta bay dilanti economi- 
camente, gran parti di nos pueblo lo 
bay enfrenta situacionnan economi- 
co mas dificil, mas delicado caminda 
placa no ta bay yega pa atende cu 
gastonan di cas y gastonan general. 

Bucuti & Tara Beach Resort 

Honra cu bishita di 
personalidadnan prestigioso 
investigando exito 

DURANTE e ultimo simannan dos diferente grupo 
di experto y investigador a scoge Bucuti & Tara Beach 
Resort simultaneamente ora cu nan kier a haña sa e 
secreto con un resort por logra éxito comercial y ambi- 
ental. 

Ministerio di Turismo di Islanan Cayman a manda un 
grupo ilustre di 9 miembro di nan comite di liderasgo 
pa studia Aruba, cu nan ta considera nan competido 
mas grandi pa loke ta destinacion Caribe, y Bucuti/Tara 
Beach Resort como e hotel pa nan bishita, mientras cu 
nan ta riba e isla. 

“Nos ta altanto di tur e premionan cu boso a ganay nos ta- 
bata ancioso pa mira con boso a dcsaroya un producto sosteni- 
bel di calidad asina halto” - autoridad di turismo di Islanan 
Cayman”, sr. Eimad Houry, profesor di relacion interna- 
cional di Mercer University na Georgia ta haciendo un 
investigacion pa compronde mihor kico e impacto di 
cambionan di clima ta riba islanan chikito, cu enfasis 
riba esnan cu ta depende fuertemente riba turismo. 

E1 a haña sa di Bucuti/Tara como prome y unico Resort 
di Caribe cu a wordo certifica: “Carbon Neutral” y e 
tabata kier sa con a logra esaki y ki impacto esaki tin. 

Ewald Biemans, CEO y doño, a duna cada grupo un 
bon bini cu brasa habri sabiendo cu ta pa medio di co- 
laboracion y comparti informacion nos tur ta bira mi- 
hor administrador di e planeta y su medio ambiente. 

RIBA E FOTONAN: 

Director di Turismo, Rosa Harris, biahando cu Minster 
di Turismo Moses Kirkconnell como parti di e grupo 
di lidernan di turismo di Islanan Cayman a disfruta di 
nan bishita y e glas di champagne di bon bini na Bucu- 
ti, caminda nan a topa cu Ewald Biemans y su hefenan 
di departamento cu a comparti e practicanan di Bucuti 
& Tara cu speransa cu mas organisacion turistico tambe 
por logra certificacion “NetZero - Carbon Neutral” y 
asina trece cambio significativo pa preserva nos medio 
ambiente pa futuro generacionnan. 

Dr. Chinekwu Obidoa, profesor Houry y 10 di nan stu- 



E delegacion di Islanan Cayman 
durante nan recorido di e resort. 



E studiante- y maestronan di Mercer University 
huntu cu sr. Ewald Biemans, doño di Bucuti & 
Tara Beach Resort na man drechi. 



Sr. Ewald Biemans presentando 
“The way to Carbon Neutrality” 
di Bucuti & Tara Beach Resort 


diantenan di Mercer University a disfruta di un pre- 
sentacion di doño y CEO, Ewald Biemans, tocante e 
caminda pa logra “Carbon Neutrality”. 

Durante 28 aña profesor Houry a conduci hopi pro- 
grama di studia den exterior pa destinacionnan manera 
Sur Africa, Costa Rica, Maroco y Dubai y e tin un amor 
special pa Aruba di unda su esposa ta. 

Pa mas informacion, por fabor tuma contacto cu ob 
fice @bucuti. com . 

(Imagennan cortesia di Bucuti & Tara Beach Resort) 

ARUBA Soccer Academy ta orguyoso di anuncia un 
cooperacion riba area di fitness cu un trainer profesion- 
al di Hulanda cu ta traha cu atleta profeshonal: Iwan 
Redan di Beyond Yourself. 

Iwan Redan ta un ex futbolista profesional cu despues 
di un carera di 14 aña a habri su mesun gym Beyond 
Yourself. 

Iwan Redn ta splica cu e ta ofrece un manera nobo di 
training: E ta yuda e deportista pa bay mas leu cu su 
mesun limitenan: Beyond Yourself. E meta ta pa keda 
push abo mes y stop di pensa cu tin limitashon. 

Cu Beyond Yourself bo ta bira mas fuerte, mas fit y 
mas saludabel. Na Hulanda Iwan Redan ta conoci pa 
traha cu deportista profesional, y ta bon conoci pa su 
metodonan exitoso. 

Hunto cu coachnan di Aruba Soccer Academy, Iwan 
Redan lo tey pa duna un 2-day clinic caminda e enfoke 
ta bay ta con pa pusha mas leu cu bo a lcere bo por bay. 
T’asina cu tur nivel di fitness por join, paso e training 
ta wordo adapta na cada su nivel. 

Aruba Soccer Academy ta invita tur hende na Aruba pa 
registra lihe ya cu cupo ta limita. Probecha di e opor- 
tunidad unico aki di train bao guia di un di e fitness 



trainernan mas conoci na Hulanda y go Beyond Your- 
self! E trainings lo tuma lugar 1 di juni na Eagle Beach, 
por scoge entre 5 pa 6 of 6 pa 7 pm, y 2 di juni na Sta- 
dion Felipe Bareño di 7 pa 8 of 8 pa 9 pm. 

Pa registra por manda un WhatsApp na 592-5235 

of manda un email na arubasocceracademy@gmail.com of por 

bishita nos Facebook page ASA - Aruba Soccer Acad- 
emy. Pa mas informacion di Iwan Redan y su gym por 

bishita http://www.beyondyourself.com/ 

Invitacion pa nobena na honor di Spirito Santo 



REV. Pastor Jairo Maduro di Parokia Inmaculada Con- 
cepcion na Santa Cruz hunto cu e grupo di oracion 
“Rosea di Dios”, ta invita e Pueblo di Dios di Aruba en 
general y e parokia di Santa Cruz en particular, pa par- 
ticipa n’e nobena na honor di Spirito Santo cu ta tuma 
lugar na Misa di Santa Cruz entrante 31 di mei te cu 8 
di juni 2019 como preparacion p’e fiesta di Pentecoste 
di dia 9 di juni 2019. Riba 

Diasabra y den siman ta cuminsa reza e Rosario na 
honor di Spirito Santo pa 6:20 di atardi, sigui pa Santo 
Sacrificio di Misa pa 7:00or di anochi. cu excepcion 
di diadomingo, e nobena lo cuminsa pa 5:50 di atardi 
sigui pa Santo Sacrificio di Misa pa 6:30 atardi. 

Ban uni den e nobena aki pa nos gradici Tata y Yiu p’e 


amor grandi aki, Spirito Santo, y pa nos por ricibi Su 
gracianan. 

Nos lo celebra un bunita fiesta di Pentecoste riba dia- 
domingo, 9 di Juni 2019 pa 9or mainta cu un Misa 
Carismatico. 

Spirito Santo di Dios t’e regalo di Dios Tata y Dios Yiu 
pa cada un di nos. E ta nos Rosea; nos Yudador; E ta 
nos Luz, nos Guia, Esun cu a yuda Santonan bira Santo 
y Esun cu por yuda nos yega na Santidad. 

Ban duna di nos tempo pa dun’E Su honor mereci par- 
ticipando n’e nobena aki y pa prepara nos mes p’e fiesta 
di Pentecoste. Di antemano, masha danki pa acepta e 
invitacion aki. 



SIKTONISA TUR MERDIA, 
|U RADIO GALACTICA 99.9 

PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Contrali: a crea mas confusion 

OM no a apsolvé Steven Martina di su delito! 


WILLEMSTAD. E declaracion cu Ministerio Publi- 
co a emiti diamars aclarando bou di ki condicion nan a 
dicidi pa seponé e keho contra ex Minister Steven Mar- 
tina na lugá di a trece tranldlidad a crea mas iritacion 
y discucion cayente pasobra Ministerio Publico mes a 
confirmá por escrito cu ela comete un delito riba cual 
tin castigo di varios aña di prison. 

Pero cu nan ta preferá pa kolegionan di sabio manera 
Raad van Advies y parlamento (sic!!) sigui atendé y 
trece claridad riba e puntonan di inclaridad den aplica- 
cion dje instruccionnan ta con mester anda cu tipo di 
complicacionnan asina. 

Y manera tabata di spera, partido MAN a desplegá un 
actitud di hubilo moderá mientras cu e desicion di Min- 
isterio Publico a habri port hancho habri pa oposicion 
bati nan cabes aden. 

Cu oposicion den e caso aki a referi na e partido di Am- 
paro dos Santos y su coleganan Carlos Monk y Menki 
Rojer kendenan a haña material pa un bankete di ‘Blitz- 
krieg’ verbal contra tanto Ministerio Publico como par- 
tido MAN. 

Den tur esaki mester raportá cu realmente e reaccion 
dje cabesantenan di partido MAN tabata hopi decep- 
cionante pasobra aparte di algun frace rutinario cu nan 
ta altamente satisfecho cu e resultado cu a duna ste- 
ven Martina ‘green licht’ pa ta candidado ministerial 
atrobe, no tabatin masha punto pa haci alarde riba dje. 
Corsou di Nos tur en cambio a mula machete riba e 
situacion cu a surgi y Carlos Monk kende tabata esun 
cu a bay haci e denuncia, a denuncia cu ni sikiera Min- 
isterio Publico a duna e ex minister un but siendo cu 
nan a reconocé cu ela comete un crimen. 

Y esey ta loke nan ta yama e aparato democratico cu 
tin cu Sali na interes di pueblo pero cu ta mas abou cu 
suela. 

Masha vehemente e tabata ora ela denuncia cu esey te 
prijs cu pueblo tin cu paga ora bo tin un corte colonial 
cu ta pusha un of dos Yiu di Corsou dilanti pa no laga. 

PARTIDO MAN 

Dirigencia di Partido MAN di su parti a tene conferen- 
cia di prensa ‘a todo ancho y alto’ pa comentá e desi- 


cion cu a cay indicando cu nan tabata den suspenso for 
di februari riba status di Martina. 

Y ora Ministerio Publico a saca comunicado caminda a 
apsolvé condicionalmente, nan a sinti alegria y euforia. 
Ademas ela alivia e peso cu tabatin riba dje y su famia 
pasobra nan a pasa tempo di preocupacion. 

Opio hende no por a compronde con un hende manera 
Steven Martina por a keda denunciá dje manera aki., 
Pero MAN a lceda satisfecho cu e forma cu a sirbi hus- 
ticia y cu ley tey pa sirbi e humano. 

TA BAY ENTREGA OTRO DEMANDA 

Pa e partido na cual Carlos Monk ta afilia, e caso sim- 
plemente no a caba aki pero a drenta segunda buélta 
pasobra nan a mira e cos ta bin. 

E hecho cu Ministerio Publico a seponé e caso condicio- 
nalmente ta habri caminda pa nan bay Corte di Husti- 
cia Comun y pidi pa ordená Ministerio Publico pa hiba 
e caso dilanti despues di investigé riba su meritonan. 
Aparte di esey e tabatin e mensahe pa esnan cu a kere 
cu Steven Martina a duna espacio pa gobernacion sigui 
su curso ta totalmente robes pasobra ta baha e mester 
a baha. 

Esnan cu ta bisa cu ta Martina a duna espacio na mo- 
mento cu ela duna espacio ta totalmente robes pasobra 
e mester a baha. 

“Ora bo ta sospechoso bo mester baha mesora”, asi- 
na ela declará pasobra riba e pregunta cu si Martina a 
comete delito, Ministerio Publico a contesta afirmati- 
vamente. 

Con cu bira e asunto, Martina a participa na delibera- 
cion y pió ainda ta bira ora cu un persona den su posi- 
cion cu mester conocé ley, ta ignora esey. 

Den e caso aki Ministerio Publico no ta bay liber paso- 
bra nan a actua selectivamente pasobra no tin condi- 
cion mitigante pa e delito cu Steven Martina a comete. 
Pa Carlos Monk, Ministerio Publico a trata Steven Mar- 
tina cu handschoen di felpa pero ta p’esey tini instancia 
manera Corte di Husticia Comun pa coregi e situacion. 
No tin factor mitigante. Na momento cu viola ley ta 
haya straf. 

Sin a consulta cune promé 

Kranshi a raya fam di damita pero hues a erdená pa rectificá 


WILLEMSTAD Un caso cu un amtenar di Kranshi 
a cuminsa na nomber dje instituto pa laga raya fam cu 
un mucha a haya di su tata di criansa 25 aña pasá no 
a conta cu aprobacion di hues lcende a splica cu no por 
cambia un fam asina di un dia pa otro despues di 25 
aña. 

Curioso ta cu no ta e Minister cu tin Kranshi den su 
cartera a hiba e caso dilanti aña pasá pero un amtenar 
di inisial L.A. de L. 

E argumento opviamente mester tabata basá riba un 
kier otro regla of ley pasobra no ta kita cu ta insólito pa 
cambia fam di un hende despues di 25 aña. 

E mucha muhé di 25 aña di origen Trinitario cu éxito a 
convenci hues cu despues di 25 aña e tin tur derecho di 
carga fam di su tata di criansa, mas ainda despues cu su 
tata biologico na Trinidad a firma un documento oficial 
caminda ela distancia di tur derechi y obligacion riba e 
mucha cu tabatin 6 luna e tempo aya. 

E siman alci ta haci nét dos aña cu Kranshi a entregá e 
peticion na Kranshi pa anulá e fam original dje mucha 
muhé cu ya ta mayor di edad y casi-casi den dos aña ela 
haya un desicion na su fabor. 

Januari ultimo hues mr. van der Bunt a tende e parti- 
donan caminda e mucha muhé cu su mama a presentá 
nan argumentonan. 

Mama dje mucha muhé a splica cu e yiu a nace dia 15 
di mei 1983 na Trinidad ScTobago. 

Nuebe aña y 11 luna despues e tata di criansa a recon- 
océ mucha muhé na Kranshi aki na Corsou. 

E argumento di Kranshi tabata cu e mucha tin tata bio- 
logico caba kende su nomber e tabata carga. 

E mucha muhé a splica hues cu semper ela conocé e 
tata di criansa como tata cu a cri’é primeramente na 



Trinidad y fo’i dia e tin 9 aña na Corsou. 

E no conocé e tata biologico mes y tur famia y amigo 
conocé bou di nomber y fam dje tata di criansa cu ta 
biba cu su mama. 

Loke a pasa ta cu sin consulta cune, Kranshi a cambia 
su fam (esun dje tata di criansa) den fam di su tata bio- 
logico na Trinidad y ela bay pidi pa anulá e cambio ey. 

MAMA TA CONFIRMA 

Mama dje mucha muhé a confirma lolce e yiu a conta 
pero cu fo’i dia e yiu tabatin seis luna nan relacion a 
caba y e homber a firma un documento oficial caminda 
ela distancia di tur responsabilidad pa cu e yiu. 

E mama a duna hues e documento oficial caminda e 
homber ta declará cu e no ta responsabel pa ningun dje 
yiunan dje muhé. 

Sinembargo esey no ta kita cu e amtenar di Kranshi su 
argumento ta valido cu e mucha tabatin un tata bio- 
logico caba y como tal e tin derecho di carga su fam. 
Despues di 25 aña ta un bestialidad pa cambia su famia 
di un dia pa otro y por lo tanto hues a rechasá e peticion 
di Kranshi confirmando cu e mucha muhé por keda cu 
fam di su tata di criansa. 


Tres 

detenci on 
relncioná cu 
ladronis ia 


WILLEMSTAD - Relacioná cu un caso di ladronisia den un cóntainer na un es- 
tablecimento, cu a tuma lugár dia 7 di mei 2019, riba Cas Coraweg, e investigacion 
den e caso aki a continuá. Diárazon dia 22 di mei 2019, riba órdo di Ministerio Pu- 
blico Rechérchenan a detené e hómbernan sospechoso: H.A.H., di 21 aña, K.M., 
di 47 aña y J.L.B., di 35 aña, tur tres nacé na Córsou. Esaki ta en conexion cu 
e caso di ladronisia ariba mencioná. A presentá e sospechosonan dilanti di un Fiscal 
auxiliar, kende a ordená nan encarcelamento pendiente di mas investigacion. 

Peticion pa adaptá e situacion pa mayornan 
por haya acta di defuncion di yiu cu naci morto 


WILLEMSTAD. Den un carta cu e parlamentario Ana 
Maria Pauletta a manda pa minister Camelia-Romer, 
ela informé di un caso caminda un baby cu yama Imani 
a nace sin bida dia 15 di augustus 2015. Mayornan di 
Imami tin e máximo deseo pa por tin un declaracion 
riba cual nan yiu su nómber y fam ta aparecé. 

Fraccion di PAR a investigá e caso y a constatá cu Rran- 
shi ta registrá nómber y fam di babynan cu nace sin 
bida pero solamente den casonan cu e mayornan ta de- 
seá esaki. 

Den e mayoria di caso, ta haci uso di e declaracion 
‘nacemento sin bida’ cu e dócternan ta yena y riba e 
formulario alci, no tin e nómber ni e fam di e baby cu 
consecuencia cu e proceso ta sigui cana sin cu e baby 
haya un nómber oficial reconocé pa Kranshi y otro in- 
stancianan. 

E formulario pa declaracion di ‘nacementc sin bida’, ta 
basa riba un decreto di 1959 pero no ta duna espacio 
pa yena nómber y fam pa un baby cu nace sin bida loke 
no ta deseabel. 

Reyno a cambia e ley aki algun aña caba y segun frac- 
cion di PAR esaki ta un omicion cu na momento cu a 
adaptá e decreto nacional pa registrá e nómber y fam di 


un baby cu nace sin bida na Kranshi, no a adaptá me- 
sora e formulario di declaracion ‘nacemento sin bida’ 
alci tambe. 

No solamente pa e mayornan di Imani, pero pa hopi 
mayor ta importante pa na momento cu traha e de- 
claracion ‘nacemento sin bida’, esaki sosodé cu e nóm- 
ber y e fam di e baby. 

Esaki ta duna e fédrit di e mayornan un lugá y ta iniciá 
e proceso di sanamento di e trauma di pérdida di un 
baby. 

Fraccion di PAR a pidi e minister pa cambia e decreto 
cu forsa retroactivo, pa por inclui nómber y fam di e 
baby nan cu nace sin bida riba e formulario B. 

Tur mayor cu ta deseá y ta poseé un declaracion di 
‘nacemento sin bida’ óf por haya esaki serca e dócter óf 
instituto médico cu a yena e declaracion di ‘nacimento 
sin bida’ den pasado, mester por bin na remarce pa haci 
e cambio y agregá e nómber y fam di nan yiu cu a nase 
sin bida. 

Pa facilitá e trabou athunto Fraccion di PAR ta entregá 
un posibel format mesora y pa atendé e peticion cu e 
debido urgencia. 


Mantene isla habri: 

1050 tata y mama di famia pa 
fin di juni 2019 lo ta sin trabou 

WILLEMSTAD. ISLA, e catalisadó di nos economia, 
unda miles di nos profecionalnan ta laborá diariamente 
y cu un spin-off económico enorme pa nos comunidad, 
ta riba blóki pa lceda bendi pa dória dos placa bou di 
precion Hulandes. 

Frente Amplio a uni forsa cu mas organisacion y indi- 
viduonan pa informá y concsentisá nos comunidad di e 
importancia pa no cera ni bende nos compania petrole- 
ro ISLA. 

Frente Amplio kier pa cuidadanonan di Corsou com- 
prondé cu si Isla cera no ta solamente e trahadónan di 
Isla ta sin trabou, pero nos economia ta cay den otro 


manera den un efecto di dominó caminda un ta cay y 
ta tumba tur otro domino den su caida. 

Ceramento di Isla tin consecuencia desastroso pa nos 
tur. Ta p’esey nos no por sinta lceto y laga cos bay for 
di man. 

Frente Amplio ta invitá bo na un anochi di informa- 
cion riba dialuna 27 di mei 2019 na Buurtcentrum Sta. 
Maria pa 7’or di anochi. 

Dos orador lo elaborá riba kico ceramento di Isla lo 
nifica pa nos tur y tambe nos lo discuti con nos lo por 
crea un economia alternativa cu ta yuda pueblo bay di- 
lanti. E oradornan ta sr. Hubert Scherptong y sra. Jean- 
nette Juliet-Pablo. 

Na e encuentro alci lo iniciá un accion di firma pa man- 
tené Isla Habri y pa no bende nos patrimonio y pa ban 
hinca nos schouder bou di e accion pa salbaguardiá 
Corsou di un desaster económico. 






AWEMainta 


I Corsou 


Diabierna, 24 Mei 2019 


Ora e caba di sinta castigo di un aña 

Lo deportá Venezolano indocumentá 
abusador cu a maltratá su partner 


WILLEMSTAD. Apart cu e tabata den problema 
caba pasobra e ta indocumentá na Corsou, e Venezo- 
lano Jose Fernandez Urdaneta di 25 aña di edad a hinca 
su mes den mas problema awor cu el a maltratá su part- 
ner. 

Tabata dia 3 di novémber 2018 cu el a maltratá e se- 
ñora cu e tabata biba cuné, kende a lant’é fo’i soño pa 
hib’é trabou cu auto. 

Jose Fernandez Urdaneta sinembargo a sigui drumi di 
manera cu e señora a coy telefon yama un otro persona 
pidié haci e fabor aki. Jose Fernandez Urdaneta mesora 
a bula lanta rabiá fo’i soño, exigi di e señora e telefon pa 
mira ta cua otro hómber ela yama. 

E señora no kier a coperá di ningun manera pa laga 
e acusado bay den su telefon pa mira ta cu ken e tin 
contacto y alci mesora Jose Fernandez Urdaneta a bira 
sumamente jaloers y cuminsá agredi e señora, batié cu 
scóp y molcete, rank’é na cabey lastra abou na suela, 
siendo e señora ta na estado. 

Jose Fernandez Urdaneta simplemente a bira manera 
un alma malo. 

Masha hopi wanta mes e agresor a parti cu e señora, 
pone cu e victima a cuminsá yora sin kier stóp. 

Jose Fernandez Urdaneta a menasá cu arma di candela 
tambe y den e camber autoridadnan a haya e arma di 
candela. No solamente den camber el a maltratá señora 
Hernandez Tobar, sino te hasta riba caya, esta riba ca- 
minda publico cu otronan por a mira. 



Durante tratamento di e caso aki diamars hasta a bini 
padilanti pótrétnan sacá di e maltrato teribel alci. Hues 
señora mr. Edelenbosch a insisti pa bisa e hómber aki cu 
e no tin ningun derechi di exigi pa mira riba e telefon. 
Fiscal a demandá un castigo di prizon di 24 luna in- 
condicional y hues mesora a agregá cu e posibilidad ta 
grandi cu lo saca Jose Fernandez Urdaneta for di Cor- 
sou pasobra su permanencia aki ta ilegal. 

Di tur manera por anticipá cu e acusado aki lo bin re- 
sultá den barak por lo pronto, pendiente di su expul- 
cion ya cu e acusacionnan a ta legalmente y convin- 
sentemente supstanciá. 

Abogado señora mr. VS. La Fleur en realidad no por a 
haci masha cos como abogado defensor. Jose Fernandez 
Urdaneta ta un firstoffender y hues a yega na un con- 
dena di 12 luna di prizon incondicional. 


Herbert der Meer 
cu castigo moderá 

WILLEMSTAD. Den sala di corte e cuidadano Herbert der 
Meer a presentá acusá di destruccion, maltratu y menasa di 
su señora. Hues señora mr. Edelenbos a bay hopi profundo 
den conducta di Herbert der Meer cu a conduci na denun- 
cia di parti di e señora. 

E acusado Herbert der Meer finalmente a reconosé su cul- 


pabilidad y hues a conclui cu e mester paga e suma di daño 
y perwisio demandá, esta sigur e suma di 6000 florin pa 
daño inmaterial. 

E castigo finalmente a bira 12 luna castigo di prizon com- 
pletamente condicional y un periodo di prueba di 3 aña, 
pero Herbert der Meer mester ehersé un castigo di trabou 
di 240 ora, grátis y na beneficio di comunidad. 

Ademas Herbert der Meer mester acceptá guia di Reclasser- 
ing, anto e mester sigui un training pa baha su agresividad. 
Ademas hues a pone un prohibicion pa e acusado aki es- 
tablesé contacto cu e señora, e no mag pasa mes den e caya 
Uralweg. 

Cuater Venezolano sentenciá pa cultivá 
marihuana na Ronde Klip combiná cu 
posecion di arma di candela 



WILLEMSTAD. E siguiente 4 
Venezolano aki, tur ta personanan 
indocumentá fo’i Venezuela, kend- 
enan ta Christian Payares Noguera 
di 22 aña di edad, Julio Vera Clara 
di 22 aña di edad, 

Alis Amaya Zavala di 25 aña di edad 
y Diego Medina Clara di 26 aña di 
edad a faya cu e ley di droga y pose- 
cion di arma di candela. 

Nan, a lceda gará na un plantacion 
di marihuana aya na Ronde Klip. 

Segun e 4 acusado, nan tabata den 
servicio di un Hulandes-Europeo cu 
a duna nan e trabou aki. Remarca- 
bel ta cu pa nada di mundo nan no 
kier a mencioná nómber di e Hulan- 
des-Europeo. 

Segun tratamento di e caso tabata 
andando a bin resultá cu Diego Je- 
sus Medina Clara tabata e ‘koppel- 
baas’, esun cu a busca e compatri- 
otanan Venezolano pa haci e trabou 
aki y tabata esun cu ta cordiná e 
trabounan. 

Segun pretencion di e otro acusa- 
donan, nan no tabata mes cu tabata 
trata alci di marihuana. 

Nan a pensa cu ta berdura, pasobra 
claramente tabatin berdura tambe 
pa nan cuida, esta planchinan di to- 
mati. 

Hues señora mr Edelebosch a haci 
tur sorto di pregunta, tambe riba e 
armanan di candela cu a lceda con- 


fiscá na e ocacion alci. 

Tabatin e pretencion cu e armanan 
tabata pa tira riba bestia pa asina ey 
protehá e matanan. 

Otronan simplemente a declará cu 
ta pa proteccion di e matanan. Ta 
trata aki di un plantacion cu auto- 
ridatnan a reis riba dje dia 10 di 
augustus 2018 aya na Ronde Klip, 
pero e acusacion ta basá tambe riba 
posecion di arma di candela y nan 
presencia ilegal na Corsou. 

Sin duda ta trata di bastante mari- 
huana cu a haya tanto pafó riba e 
tereno como den camber. 

Investigacion di laboratorio ADC a 
confirma cu ta trata aki enbérdad di 
marihuana. Tabatin mencion di 134 
gram di hennep, mas 1503 gram di 
marihuana. 


Abogado Martha a presentá den rep- 
resentacion di su colega Johannes cu 
e peticion pa posponé tratamento di 
e caso pa un otro fecha, pero ni e 
acusadonan ni fiscal mr. R. Koert no 
tabata di acuerdo cu e posponemen- 
to y asina ey tratamento di e caso a 
continuá cu solamente un abogado 
mr. van Blarcum pa hiba e defensa 
pa e acusado Alis Amaya Zavala. 

Enfin, final di e cuenta ta cu hues a 
yega na e siguiente castigonan: 
Christian Payares Noguera 12 luna 
castigo di prizon 

Julio Vera Clara 12 luna castigo di 
prizon 

Alis Amaya Zavala 15 luna di pri- 
zon 

Diego Medina Clara (e headman) 
24 luna castigo di prizon. 

Detencion pa transporte ilegal 
di droga y municion na Bonaire 


‘ Çcot&uit ‘rfyotfte £ 

Esnan cu nos ta stima ta muri solamente dia cu nos 
lubidanan... 


Laga tur locual ta sperami ta bunita... 

Laga tur locual cu mi encontra na caminda ta bunita... 
Laga tur locual cu mi ta laga atras keda bunita... 

Y laga esakinan termina den tur buniteza. 

~ Cado Wever- 


Cu enorme tristeza pero agradecido pa tur locual ela nifica pa 
nos, nos ta participa fayecimento di nos querido esposo, tata, 
ruman, abuelo, bisabuelo, suegro, bon bisiña y amigo: 



Felipe Paula 

Mihor conoci como"Lon" 

*11 april 1933 - t20 mei 2019 
Ex-empleado di LAGO 

Na nomber di su: 

Esposa: 

Catharina Paula-Gomes 
Yiunan: 

Pedro (Marced) Paula y Jacqueline Gavidia y yiunan 

Nilda Paula y yiu 

t Leon Felipe Paula 

José y Paula Paula-Croes y yiu 

Alexander (Sandro) Paula y Irma Leenen y yiunan 

Ruman y cuña: 

t Charles Paula y famia 

t Efigenio (Efi) Marcelo Paula y famia 

t Alejandro (Lee) Paula y famia 

t Guillermo Martis y famia 

t Maria (Noonchi) Mendelszoon 

t Albertina (Tina) Becker y famia 

Alfonzo (Fon) Paula y yiu 

t Victor Paula y famia na Hulanda 

Rudolf Paula y famia 

Nieto y nietanan: 

Jonathan, Jeremy y Chrislaine 
Eloina 
Mia Sophia 
Felicey Charlotte 

Bisanieto y bisanietanan: 

Xhyara, Xhyandra y Xhzylianne 
Keylah y Francis 
Rayderic y Xhiantelly 

Demas sobrino y sobrinanan, primo y primanan, bon bisiñanan 
di Professor Lorentzstraat, bon amigonan di tur diadomingo y 
demas famia: Paula, Martis, Becker, Croes, Gavidia, Koolman, 
Leenen, Werleman, Fernandez, Filiciana, Lopez, Gomes, 
Rodriguez, Herms, Marchena, Sneek, Bermudez, Burleson, 
Flores, Quandt, Hoek,Tromp, Rivadeneira, Steenen, Romero, 
Henriquez, y Orman. 

Ta invita pa acto di entiero, diabierna 24 di mei 2019. Defunto 
lo reposa na Pro Cathedral Fransisco de Asis na Oranjestad di 
3or pa 4or pm. Después lo sali pa Santana Católico (Pazuid) na 
Playa. 

Un danki special na personal di Paviljoen, afdeling Azalea, pa e 
bon cuido di nos tata stima pa e ultimo 4 añanan. 

Nos ta pidi disculpa si den nos tristesa nos por a lubida algun 
famia of conocir. 

Despensa nos pero despues di entiero nos no por ricibi bishita 
di condolencia na cas. 



KRALENDIJK. Den oranan di marduga di 22 pa 23 di april, tres homber 
(Venezolanonan J.E.P.V 26 aña y J.L.V 43 aña y e Boneriano O.F.S.J. di 54 
aña) a lceda detené cu mas o menos 10 kilo di marihuana y 200 bala cayente. 
E articulonan prohibi ta prosedente di Venezuela. E hombernan tabata den 
area di palunan di mangel na Sorobon despues cu un boto local a baha nan 
eynan. E boto a keda detectá dor di Centro di Rescate y Cordinacion di 
Wardacosta na Corsou. Seguidamente, unidadnan di KPCN, Koninklijke 
Marechaussee (KMar) y Douana a dirigi nan mes na e sitio. Dia 20 di mei 
despues di un investigacion di KMar a detené dos homber mas den e caso ald 
(E.L.E.C. 44 aña di Republica Dominicana y e Boneriano C.H.E. 44 aña). 




Aufora 


.oQ 






Aufora 


.oQ 


'?cate*at “r&otfte & 


Dios ta nos refugio, 

E ta nos fortalesa, 

El a resulta un yudador den mester. 

Salmo46:1 

Cu dolor na nos curason nos ta anuncia fayecimento di nos ser 
keri: 



Cadencia Pierre 

Mihorconoci como"Cadens" 

*01 -05-1948 -403-05-2019 


Entiero a wordo posponi te un proximo aviso 


Gradicimento 

Pa medio di esakiFamiaFarro kier a gradici tur famia, 
amigo y amiganan y conocirnan cu den un formaof otro a 
mustra nan atencion y a dunanossostendurantefayecimiento y 
entiero di nos ser stima: 



Thomasa Farro 

Bosomuestra di atencion ta di hopiaprecio y un gran sosten pa 
nos. 

Un dankina un y tur. 

Tambena Aurora Funeral Home pa cu su bon servicio y 
atencion. 

Bosomuestra di atenshontabata un gran Consuelo pa nos. 

Busto di Papa Godett den scur completo anochi 

Asina nos ta bay celebra 50 aña dia 30 di mei? 



*pcwenal 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Ta anuncia fayecimento tragicamente di nos ser keri: 



'I 


Angel Colina 

Mihor conoci como"Boy"of"Changola" 

*11-02-1925-tl 6-05-2019 

Na nomber di su: 

Yiunan: 

Sra Eligia Rodriguez - Amaro y Famia (na Venezuela) 

Sra Florisa Colina - Amaro y Famia( na Venezuela) 

tArthuro Colina - Amaro 

Sra Nancy Colina - Amaro y Famia (na Hulanda) 

Nieto y nietanan: 

Joanna Colina Amaro, Chris Michael Colina Amaro, Samuel 
Colina Amaro, Angel Wildshut Colina, Victor Alvarado 
Rodriguez, Laura Alvarado Rodriguez 
Rumanan 

Sra vda Josefa Holsman - Colina y Famia 

tSr Dama Colina y Famia 

Sr vdo Servinio Colina y Famia 

Sra vda Maria Tromp Colina y Famia 

Sra Martilia "Rica Colina y Betto v/d Biezen y Famia 

tSra Aurora Durand - Colina y Famia 

Primo y primanan, subrino y subrinanan, y demas famianan, 
Su bon amigonan: sr Antonio Franken y Famia, sra. Luli Odor y 
Famia, Gregory Geerman y famia y demas amigonan. 

Demas famianan: 

Colina Amaro, Colina, Ridderstap, Wildshut, Rodriguez, 
Holsman, Loefstop,Tromp, Dirksz, Durand, Richie, v/d Biezen, 
Maduro, Fingal, Rojer, Quandt, Jeager, de Windt, Hek. 

Acto di entiero lo tuma lugar na Aurora Funeral Home 
diabierna 24 di mei 2019 di 9'or pa 11 'or di mainta. Despues lo 
Sali pa Santana Catholico na Playa. 

Condolencia lo tuma lugar na Aurora Funeral Home diahuebs 
23 di mei 2019 di 7'or pa 9'or di anochi. 

Nos disculpa si nos por a lubida cualkier nomber di famia den 
nos tristesa. 




Aufora 




*?UHen<d ‘%o*He & &e*Hafout 


Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 
Salmo 100:4 


Cu dolor na nos curason nos kier anuncia fayecimento di: 



Odhila Amorisa Marquez 

Nomber di cariño"Dhila" 

*18-07-1976 -t23-05-2019 

Acto di despedida y cremashon lo wordo anuncia despues 


AufSra 

^unenat' & @ne*u4to>uf , 


Cu dolor na nos curason pero conforme cu boluntad di Señor, 
nos ta anuncia fayecimento di nos ser keri: 



Sra.Vda. Eleonora Petrocchi-Donata 

Mihor conoci como "Aurita" 

Viuda di Sr. Campy Petrocchi 
*26-11-1932 -t21 -05-2019 

Act di entiero lo wordo anuncia despues 


WILLEMSTAD. Esta berguensa 
Nacional cu e busto di nos Heroe 
Nacional ta den scuridad completo 
anochi. E busto di Wilson Pappa Go- 
dett riba e plenchi dilanti postkan- 
toor na Punda ta den un scuridad 
completo anochi. Abou na suela su 
dilanti tin un spotlight cu mester ilu- 
mina e busto aki ora bira scur. 

Pero masha tempo esaki no ta sende. 
Pa corona e obra hasta e palonan di 
lus riba e plenchi aki tampoco no ta 
sende anochi y ta haci e totalidad aki 
un scuridad enorme. 

Tira un bista rond Corsou bo ta rip- 
ara con otro pais si ta mantene busto 
y estatuanan di nan Hereo Nacional 
na drechi y hopi ilumina y pa colmo 
riba nos pais. Un Berguensa Nacio- 
nal!. 

Pa colmo dia 30 di mei binidero Cas 
di Kultura lo celebra en grande 50 
aña 30 di mei 1969. Anto cu un 
busto di nos Heroe Nacional den un 
scuridad total a menos cu nan tin in- 
tencion di sende un miyon bela pa 
duna claridad e anochi ey. 

Nos mester tin berguensa 
Unda e departamentonan di gobier- 
no y DMO cu tin cu controla sorto 
di cosnan asina den nos centro di ci- 
udad a keda? Unda e empleadonan 
di Aqualectra ta cu tin cu drecha e 
lusnan y e spotlight aki dilanti Post- 
kantoor na Punda ta? 

(Redacta pa Theo Vos) 

E unico corant GRATIS 





Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona ” 


UKe nos riba facebooK 

Keda “up to date” ij MKe nos riba facebool 
www.facebooK.com/awemainta 




Subi riba nos website 


www.awemainta.com 

